Kitana

Kitana on fiktiivinen hahmo Mortal Kombat -videopelisarjassa. Hänen ääninäyttelijänä toimii Karen Strassman.

 Taustaa 

Kitana on Sindelin ja kuningas Jerrodin biologinen ja Shao Kahnin adoptiotytär. Hänellä on paha kaksoissisar Mileena. Kitanalla on sininen vaatetus ja hänen aseinaan toimivat terävät viuhkat. Jerrodin kuoltua ja Sindelin uhrattua itsensä puolustaessaan Edeniaa Shao Kahnin hyökkäykseltä, Shao Kahn adoptoi nuoren Kitanan ja kasvatti tämän tyttärenään asettaen Jaden tämän henkivartijaksi. Varttuessaan Kitana ihastui Liu Kangiin. Myöhemmin Kitana sai tietää totuuden menneisyydestään ja petti Shao Kahnin liittymällä Earthrealmin puolustajiin yhdessä Jaden kanssa tappaen pahan sisarensa Mileenan. Kitana myöhemmin sai Sindelin puolelleen ja puolusti Edeniaa Shinnokin hyökkäykseltä.

 Peleissä 
Mortal Kombat: Deadly Alliance -pelissä Kitana oli liittoutunut Goron kanssa ja johti molempien armeijoita taistelussa Outworldin joukkoja vastaan. Taistelu päättyi ratkaisemattomana Noob Saibotin haavoitettua Goroa kuolettavasti. Myöhemmin Kitana järkyttyi kuultuaan Liu Kangin kuolemasta. Myöhemmin Quan Chi tappoi Kitanan taistelussa ja myöhemmin Onaga herätti Kitanan henkiin tehden hänestä palvelijansa. Kitana avusti Onagan hyökkäyksessä Edeniaan ja Kitana vangitsi Sindelin, mutta Jade onnistui kukistamaan Kitanan ja vapauttamaan Sindelin. Myöhemmin Liu Kangin hengen avulla Kitana vapautui Onagan vallasta. Mortal Kombat: Armageddon -pelissä Kitana kohtasi Blazen, joka kertoi tälle tulevasta Armageddonin taistelusta, joka lopettaisi kaikki sodat ja Kitanan tulee kerätä parhaat joukkonsa ja valmistautua tulevaan taisteluun. Kitana myöhemmin osallistui Armageddonin taisteluun, jossa hän taisteli Kanoa, Kintaroa ja Reptilea vastaan. Kitana sai myöhemmin taistelussa surmansa. Kitanan vaihtoehtoisessa Armageddonin lopetuksessa hän kukisti Blazen ja sai fyysisen yhteyden jumalten vanhimpiin tullen heidän mestarikseen. Kitana muodosti naisista koostuvan ryhmän, johon Sindel, Jade, Sonya ja Li Mei liittyivät ja he yhdessä kukistivat pimeyden puolella taistelleet ja vangitsivat heidät pysyvästi Netherealmiin.

Mortal Kombat vs. DC Universe -pelissä Kitana kohtasi Liu Kangin ja kertoi tälle oudoista katoamisista Outworldissa epäillen Black Dragon -klaanin tai Lin Kuei -klaanin olevan syyllinen tapahtumiin. Myöhemmin Kitana kohtasi Sonyan, joka pyysi tältä apua, mutta Kitana sanoi hänelle, ettei hän kykene auttamaan häntä. Kitana myöhemmin todisti kuinka Outworld ja Apokolips yhdistyivät ja Shao Kahnin muuttuvan Dark Kahniksi. Kitana pakeni portaalin kautta Earthrealmiin ja siirtyi Metropolisiin joutuen Dark Kahnin aiheuttamaan raivotilaan ja taisteli Ihmenaista vastaan häviten taistelun. Myöhemmin Scorpion löysi Kitanan ja kukistettuaan hänet taistelussa, paikalle saapunut Quan Chi otti loitsullaan Kitanan mielen valtaansa ja vei Kitanan Raidenin luo ja vapautti tämän vallastaan näyttäen muille Kitanan tilan olleen esimerkki siitä, mitä muille tulee tapahtumaan, jos uhkaa ei torjuta. Quan Chi lopetti voimillaan Kitanan raivotilan ja Kitana palasi normaaliksi. Kitana kertoi tapahtumista muille ja vei heidät Outworldiin ja Dark Kahnin saavuttua Kitana joutui jälleen raivotilaan taistellen uudelleen Ihmenaista vastaan menettäen tajuntansa. Kitana myöhemmin todisti, kuinka Raiden ja Teräsmies kukistivat Dark Kahnin ja palauttivat maailmat entiselleen.  

Vuoden 2011 Mortal Kombat pelissä Shao Kahn määrää Kitanan ja Jaden osallistumaan Mortal Kombat turnaukseen. Kitana yritti estää Jaden kanssa Sonyaa lähtemästä, mutta Sonya kukisti heidät molemmat taistelussa. Myöhemmin Kitana taistelee Liu Kangia vastaan aikeenaan estää tätä voittamasta viimeistä taistelua, mutta epäonnistuu pyytäen Liu Kangia tappamaan hänet, mutta Liu Kang kieltäytyi jättäen Kitanan eloon. Myöhemmin Kitana kohtaa Smoken Outworldissa häviten hänelle taistelussa. Myöhemmin Raiden yrittää vakuuttaa Kitanan ottamaan selvää menneisyydestään sanomalla Shao Kahnin valehdelleen hänelle elämästään. Kitana myöhemmin kohtasi uudelleen Smoken ja Johnny Cagen kukistaen heidät taistelussa. Myöhemmin Kitana joutuu tainnuttamaan Jaden yrittäessään selvittää totuutta Raidenin puheista. Kitana kohtaa Mileenan Shang Tsungin piilopaikassa ja taistelee voitokkaasti Mileenaa vastaan. Tämän jälkeen Kitana taistelee Shang Tsungia vastaan voitokkaasti ja pakottaa Shang Tsungin tunnustamaan tekonsa Shao Kahnille, mutta järkyttyy kuultuaan Shao Kahnin määränneen hänet luomaan Mileenan ja ettei hän ole hänen oikea isä. Kitana vangitaan, mutta Jade vapauttaa hänet ja Kitana käski Jadea viemään viestin Raidenille. Kitana vangittiin uudelleen, mutta Liu Kang vapautti hänet areenalla juuri ennen Kitanan julkista teloitusta. Kaksikko liittyy Raidenin joukkoihin puolustamaan Earthrealmia Shao Kahnin invaasiolta. Myöhemmin Quan Chin henkiinherättämä ja Shao Kahnin korruptoima Sindel haavoittaa Kitanaa kuolettavasti sanoen Kitaman pettäneen Shao Kahnin. Nightwolfin uhrattua itsensä tuhotakseen Sindelin, pahasti haavoittunut Kitana kuoli Liu Kangin käsivarsille hyvästellen tämän. Myöhemmin Quan Chi herätti Kitanan henkiin ja langennut Kitana taisteli Raidenia vastaan Netherealmissa sanoen Raidenin aiheuttaneen hänen ja muiden kohtalon. 

Mortal Kombat X -pelin sarjakuvaversiossa langennut Kitana oli mestannut Molochin Quan Chin käskystä ja myöhemmin todisti, kuinka Quan Chi tappoi Drahminin tämän epäonnistuttua Scorpionin vangitsemisessa. Mortal Kombat X -pelissä langennut Kitana nähtiin Netherealmin hyökkäysjoukoissa. Kun Jax oli palautettu hyväksi hän myöhemmin kohtasi langenneen Kitanan Netherealmissa ja totesi Kitanan nauttivan korruptoituneena olosta, mihin Kitana vastasi myöntävästi, ettei hän ole enää uhri. Langennut Kitana oli myös lyönyt Sareenan maahan tämän yritettyä saada Kitanan palaamaan takaisin hyvien puolelle, minkä jälkeen Jax oli kukistanut langenneen Kitanan taistelussa. Myöhemmin langennut Kitana keskusteli D'Vorahin kanssa Sky Templen ulkopuolella ja taisteli Jacquita ja Takedaa vastaan, minkä jälkeen Cassie onnistui kukistamaan langenneen Kitanan taistelussa. Myöhemmin Kitanasta tulee Netherealmin uusi hallitsija Liu Kangin kanssa Shinnokin kukistuttua. 

Mortal Kombat 11 -pelissä langennut Kitana ja Liu Kang liittoutuvat Kronikan kanssa, joka lupaa heille paremman tulevaisuuden. Myöhemmin Kronika tuo aikamyrskyn avulla menneisyyden Kitanan nykyaikaan. Menneisyyden Kitana avustaa Kotalia ja pyytää apua Shokanien kuningattarelta Sheevalta, joka lupaa auttaa tarkatanien liityttyä Kotalin puolelle. Kitana yhdessä menneisyyden Liu Kangin ja Kung Laon kanssa matkaavat tarkatanien leiriin ja pelastavat Jaden Skarletilta. Kitana joutuu taistelemaan Kronikan eri aikajanasta tuomaa Barakaa vastaan ja saa taivuteltua hänet ja tarkatanit liittymään Kotalin puolelle lupaamalla heillä olevan parempi tulevaisuus Kotalin joukoissa. Kitana kohtaa kolosseumilla menneisyyden Shao Kahnin ja taistelee häntä vastaan voitokkaasti, minkä jälkeen Kitana poistaa Shao Kahnin kypärän ja viiltää tämän silmät terävillä viuhkoillaan kostaen vanhempiensa kuoleman. Tämän jälkeen Kotal tekee Kitanasta Outworldin uuden hallitsijan ja Kitana ottaa uudeksi nimekseen Kitana Kahn yhdistäen Outworldin joukot Kronikaa vastaan. Myöhemmin Kitana nähtiin johtamassa Outworldin armeijaa hyökkäykseen Kronikan linnoitukseen. Myöhemmin langennut Kitana taisteli tulijumalaksi muuttunutta Liu Kangia vastaan mutta Liu Kang kukisti pahan Kitanan. Kronikan kukistuttua Liu Kang värväsi hyvän Kitanan avukseen muokkaamaan Kronikan Ajan Tiimalasin avulla kaikille suotuisan Uuden Aikakauden. Pelin vaihtoehtoisessa lopussa Kronika onnistui muokkaamaan aikaa niin, ettei Liu Kang kyennyt tuomaan Kitanaa takaisin. Pelin Aftermath-lisäosassa Kitana kohtasi Sheevan Sielujen Kammiossa hänen yrittäessä auttaa Sindelin henkiinherättämisessä. Kitana joutui taistelemaan Sheevaa vastaan ja Sheeva kukisti Kitanan taistelussa. Sindelin herättyä henkiin hän halasi Kitanaa ja kertoi tälle Quan Chin aiemmin tappaneen hänet ja lavastaneen sen itsemurhaksi. Myöhemmin Kitana keskusteli Sindelin kanssa tulevasta hyökkäyksestä Kronikan linnoitukseen. Myöhemmin Netherealmissa Kitana saa tietää Sindelin liittoutuneen Shao Kahnin kanssa ja järkyttyy Sindelin tunnustettua hänelle tappaneensa Jerrodin ja olleen Shao Kahnin puolella alusta saakka. Kitana taisteli Sindeliä vastaan ja Sindel kukisti Kitanan taistelussa. Shao Kahnin kukistettua Liu Kangin Kitana yritti kurottaa kätensä Liu Kangia kohti, mutta Shao Kahn esti sen. Tämän jälkeen Sindel vangitsi Kitanan kahliten tämän. Myöhemmin Sindel surmasi langenneen Kitanan Kronikan linnoituksessa. 

Luokka:Mortal Kombat -pelisarjan hahmot